open-index/open-wikipedia-markdown huggingface dataset:
Κόλπος Άμουνδσεν

250px|thumb|Ο Κόλπος Άμουνδσεν με τις διοικητικές διαιρέσεις των γύρω περιοχών.
Ο **Κόλπος Άμουνδσεν** () είναι κόλπος του Αρκτικού Ωκεανού («Βόρειου Παγωμένου Ωκεανού»), με ακτές στα Βορειοδυτικά Εδάφη του Καναδά και ένα μικρότερο μέρος στην Περιφέρεια Κίτικμιουτ του Νούναβουτ, επίσης στον Καναδά. Βρίσκεται ανάμεσα στη Νήσο Μπανκς και τη Νήσο Βικτώρια (το όγδοο μεγαλύτερο νησί της Γης) από τη μία πλευρά, και την ηπειρωτική ακτή της Βόρειας Αμερικής από την άλλη. Το μήκος του κόλπου φθάνει περίπου τα 400 χιλιόμετρα, ενώ το πλάτος του τα 150 χιλιόμετρα, μέχρι τη Θάλασσα Μποφόρ.

left|thumb|Απεικόνιση του Κόλπου Άμουνδσεν από το διάστημα τον Ιούνιο του 2002. Ο κόλπος έχει ένα ανοικτό γαλάζιο χρώμα, που προμηνύει το θερινό λιώσιμο του πάγου που τον καλύπτει.
Ο Κόλπος Άμουνδσεν εξερευνήθηκε από τον Νορβηγό εξερευνητή Ρόαλντ Άμουνδσεν από το 1903 έως το 1906, από όπου και η ονομασία του. Αποτελεί το δυτικό μέρος του περίφημου Βορειοδυτικού Πέράσματος, που συνδέει τον Ατλαντικό με τον Ειρηνικό Ωκεανό.

Ελάχιστοι κάτοικοι ζουν κατά μήκος των ακτών του κόλπου. Υπάρχουν λίγες κωμοπόλεις και άλλες κοινότητες, όπως το Σακς Χάρμπορ, το Ουλουχακτούκ και το Πάουλατοκ.

Στα βόρεια του Κόλπου βρίσκεται το Στενό του Πρίγκιπα της Ουαλίας. Προς τα νοτιοανατολικά-ανατολικά ο Κόλπος έχει ανοικτό μυχό, που οδηγεί, μέσα από το Στενό των Ντόλφιν και Γιούνιον, στον Κόλπο της Στέψεως. Από εκεί, συνεχίζοντας προς τα ανατολικά και περνώντας από το Στενό του Ντηζ, ένα πλοίο φθάνει στον Κόλπο Βασιλίσσης Μωντ, από όπου θα συνεχίσει αναγκαστικά προς βορρά, διασχίζοντας το Στενό της Βικτώριας. Από την άλλη πλευρά, κατευθυνόμενος προς τα δυτικά και βορειοδυτικά ένας θαλασσοπόρος θα εισέλθει στη Θάλασσα Μποφόρ και στον ανοικτό Αρκτικό Ωκεανό.

Ολόκληρη η έκταση του Κόλπου Άμουνδσεν βρίσκεται στην κλιματική περιοχή της αρκτικής τούνδρας, που χαρακτηρίζεται από τους πολύ ψυχρούς χειμώνες. Στα τέλη του χειμώνα ο κόλπος καλύπτεται πάντοτε (μέχρι σήμερα τουλάχιστον) από θαλάσσιο πάγο. Σε μια μέση χρονιά το μεγαλύτερο μέρος αυτού του πάγου έχει λιώσει μέχρι τις αρχές Ιουλίου, ενώ σε μερικές εκτάσεις στο βορειοανατολικό μέρος του κόλπου να διασπάται τον Αύγουστο.

Στα νερά του Κόλπου Άμουνδσεν ζουν φάλαινες μπελούγκα, φώκιες και ψάρια όπως ο *[[Salvelinus alpinus]]*, ο αρκτόγαδος και κάποιοι σολομοί. Τα είδη σολομού *[[Oncorhynchus nerka]]* («κόκκινος σολομός») και *[[Oncorhynchus gorbuscha]]* («ροζ σολομός») ανιχνεύθηκαν για πρώτη φορά στα όρια των νερών του Κόλπου Άμουνδσεν μεταξύ του 1999 και του 2001, μάλλον προερχόμενα από τα δυτικά.

## Παραπομπές


## Εξωτερικοί σύνδεσμοι
* «Στο άκρο των πάγων στον Κόλπο Άμουνδσεν»

Αμουνδσεν
Κατηγορία:Υδάτινα σώματα του Αρκτικού Ωκεανού
Κατηγορία:Γεωγραφία του Βόρειου Καναδά
Κατηγορία:Νούναβουτ
Ασκληπιάδης ο Φλιάσιος

Ο **Ασκληπιάδης ο Φλιάσιος** (αρχ. ελλ. *Ἀσκληπιάδης ὁ Φλιάσιος*, περ. 350 π.Χ. &ndash; περ. 270 π.Χ.) ήταν αρχαίος Έλληνας φιλόσοφος της φιλοσοφικής σχολής της Ερέτριας.

Ο Ασκληπιάδης υπήρξε αρχικώς μαθητής του Στίλπωνα του Μεγαρέως και κατόπιν του Φαίδωνος. Κατά τη διάρκεια των σπουδών του συνδέθηκε φιλικά με τον Μενέδημο από την Ερέτρια, όντες αμφότεροι μαθητές και των δύο παραπάνω φιλοσόφων, στα Μέγαρα και την Ήλιδα. Κατέληξαν ωστόσο φτωχοί νέοι στην Αθήνα, όπου μια ημέρα κλήθηκαν ενώπιον του Αρείου Πάγου, προκειμένου να εξηγήσουν το πώς μπορούσαν να περνούν όλη την ημέρα με τους φιλοσόφους ενώ δεν είχαν κάποιο εμφανή τρόπο βιοπορισμού. Τότε κάλεσαν ως μάρτυρα έναν μυλωνά, που εξήγησε ότι ο Ασκληπιάδης και ο Μενέδημος αλώνιζαν δημητριακά τις νύχτες με μεροκάματο 2 δραχμές. Ακούγοντας αυτά, οι *Αρεοπαγίται* έμειναν ενεοί και επεδίκασαν στους δύο νέους το ποσό των 200 δραχμών ως ανταμοιβή.

Τελικώς ο Ασκληπιάδης και ο Μενέδημος εγκαταστάθηκαν στην Ερέτρια, έχοντας μεταφέρει εκεί τη σχολή του Φαίδωνος. Λέγεται ότι εκεί νυμφεύθηκαν και ότι ο Μενέδημος πήρε ως σύζυγο την κόρη της συζύγου του Ασκληπιάδη. Και ότι όταν η σύζυγος του Ασκληπιάδη πέθανε, αυτός πήρε για σύζυγό του τη σύζυγο του Μενέδημου, ενώ ο Μενέδημος επίσης ξαναπαντρεύτηκε, παίρνοντας μια πλούσια νύφη. Ζούσαν ωστόσο όλοι σε ένα σπίτι, για το οποίο ο Μενέδημος είχε εμπιστευθεί ως οικονόμο την πρώην σύζυγό του. Ο Ασκληπιάδης απεβίωσε στην Ερέτρια σε μεγάλη ηλικία, αλλά πριν από τον Μενέδημο.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 79

Κατηγορία:Αρχαίοι Έλληνες φιλόσοφοι
Κατηγορία:Αρχαίοι Φλιάσιοι
Δερματιάνικα Λακωνίας

Τα **Δερματιάνικα** ή ο **Κάμπος** είναι οικισμός της Πελοποννήσου στην Λακωνία.

## Γεωγραφικά - ιστορικά στοιχεία
Τα Δερματιάνικα βρίσκονται στο μεσαίο τμήμα της Λακωνικής Χερσονήσου (Μαλέα), σε υψόμετρο 24 μέτρα. Το χωριό απέχει περίπου 107 χιλιόμετρα νοτιοανατολικά από την Σπάρτη, 46 χιλιόμετρα νοτιοανατολικά από τους Μολάους (έδρα του δήμου) και 5 χιλιόμετρα βόρεια από τη Νεάπολη ενώ μέσα από αυτό περνάει η επαρχιακή οδός Μολάοι - Νεάπολη.  

Στην περιοχή υπάρχουν ίχνη αρχαίας κατοίκησης  και έχουν βρεθεί πολλοί τάφοι υστερομυκηναϊκής περιόδου του 9ου αιώνα π.Χ., ταφικά ευρήματα του 4ου αιώνα π.Χ. καθώς και των πρώτων Ρωμαϊκών χρόνων. Στις αρχές του 19ου αιώνα, σύμφωνα με την τοπική παράδοση, αναφέρεται ως πρώτος οικιστής κάποιος Παπαδάκης από το Μεσοχώρι, ο οποίος ήταν εμπορευόταν δέρματα ζώων, τον οποίο οι ντόπιοι αποκαλούσαν "δερμάτη" και έτσι προήλθε η ονομασία του χωριού. 

## Διοικητικά στοιχεία
Αναφέρονται επίσημα, μετά την Τουρκοκρατία, το 1908 να προσαρτώνται στον τότε δήμο Βοιών και το 1912 να ορίζονται έδρα της κοινότητας Κάμπου Βοιών. Από το 1940 αναφέρεται πλέον ως Δερματιάνικα να είναι έδρα της κοινότητας Κάμπου Βοιών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Αδιάκοπο αποτελούν την Κοινότητα Κάμπου, που ανήκει στη Δημοτική Ενότητα Βοιών του  Δήμου Μονεμβασιάς και σύμφωνα με την απογραφή 2021 απογράφησαν 467 κάτοικοι ενώ με αυτήν του 2011 είχε 502 κατοίκους.

## Εξωτερικοί σύνδεσμοι

* Κάμπος Βοιών Λακωνίας στον ιστότοπο https://ellinismos.gr/.
* Καθορισμός ορίων του οικισμού Δερματιάνικα.

## Παραπομπές


Δερματιάνικα
Δερματιάνικα
Κάτω Καστανιά Λακωνίας

Η **Κάτω Καστανιά** ή Καστανέα είναι οικισμός της Πελοποννήσου στην Λακωνία και τον Δήμο Μονεμβασιάς. 

## Γενικά στοιχεία
Η Κάτω Καστανιά βρίσκεται προς τα ανατολικά παράλια της Χερσόνήσου Μαλέα (Λακωνική) σε υψόμετρο περίπου 200 μέτρα. Απέχει περίπου 122 χιλιόμετρα ΝΑ. από την Σπάρτη, 61 χιλιόμετρα ΝΑ. από τους Μολάους (έδρα του δήμου) και 10 χιλιόμετρα Α.-ΒΑ. από τη Νεάπολη. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Παναγία και το το Βαρκό αποτελούν την Κοινότητα Καστανέας Επιδαύρου Λιμηράς , που ανήκει στη Δημοτική Ενότητα Βοιών του  Δήμου Μονεμβασιάς και σύμφωνα με την απογραφή 2021 απογράφησαν 74 κάτοικοι ενώ με αυτήν του 2011 είχε 85 κατοίκους.

## Παραπομπές


Κάτω Καστανιά
Κάτω Καστανιά
Ασκληπιάδης ο Μενδήσιος

Ο **Ασκληπιάδης ο Μενδήσιος** (1ος αιώνας μ.Χ.) ήταν αρχαίος Έλληνας γραμματικός της Ελληνιστικής εποχής, που γεννήθηκε στον Μένδητα της Αιγύπτου, από όπου και η επωνυμία του.

Σύμφωνα με το Λεξικό της Σούδας, ο Ασκληπιάδης κατείχε βαθύτατη γνώση της αρχαίας αιγυπτιακής θρησκείας και είχε συγγράψει ύμνους προς τις τοπικές θεότητες.

Επίσης συνέταξε ένα έργο σχετικό με τις ομοιότητες όλων των θρησκειών μεταξύ τους, το *Τῶν θεολογιῶν ἁπασῶν ἡ συμφωνία* ή *Θεολογούμενα*, ένα δεύτερο έργο επί της ιστορίας της Αιγύπτου και ένα τρίτο με θέμα τον μυθικό Ωγύγη. Θεωρείται όμως από ορισμένους συγγραφείς ότι τα *Θεολογούμενα* ήταν το ένα από τα επτά βιβλία (μέρη) συγγράμματος με τίτλο *Αιγυπτιακά*, που ίσως είναι το ίδιο με την ιστορία της Αιγύπτου και σήμερα δεν σώζεται. Απόσπασμα από το εξηκοστό βιβλίο του έργου του Ασκληπιάδου επί της ιστορίας της Αιγύπτου παρατίθεται από τον γραμματικό Αθήναιο.

Ο Ρωμαίος ιστορικός Σουητόνιος παραθέτει απόσπασμα έργου του Ασκληπιάδου, διότι άντλησε από τα *Θεολογούμενα* τα σχετικά με την υπερφυσική δήθεν γέννηση και καταγωγή του Αυτοκράτορα Αυγούστου από τον θεό Απόλλωνα.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 79

Ασκληπιαδης Μενδη
Μεσοχώρι Βοιών Λακωνίας

Το **Μεσοχώρι** είναι οικισμός της Πελοποννήσου στην Λακωνία.

## Γεωγραφικά - ιστορικά στοιχεία
Το Μεσοχώρι βρίσκεται στα κεντρικό / νότιο τμήμα της Λακωνικής Χερσονήσου (Μαλέα) και σε υψόμετρο 325 μέτρα. Απέχει περίπου 113 χιλιόμετρα νοτιοανατολικά από την Σπάρτη, 56 χιλιόμετρα νοτιοανατολικά  από τους Μολάους (έδρα του δήμου) και 5 χιλιόμετρα βορειοανατολικά από τη Νεάπολη. Είναι κτισμένο στις βορειοδυτικές πλαγιές του βουνού Προφήτης Ηλίας (υψομ. 744 μέτρα) με θέα τον κάμπο και τον όρμο της Νεάπολης με την Ελαφόνησο και στο βάθος τα Κύθηρα.  

Το χωριό, πιθανολογείται ότι ιδρύθηκε γύρω στα 1650, επάνω στο βουνό για την αποφυγή των πειρατικών επιδρομών και οφείλει το όνομά του στη μεγάλη ρεματιά που περνάει μέσα του και το χωρίζει στα δύο. Την περίοδο της Επανάσταση του 1821, αναφέρεται, ότι υπήρχαν 30 ελληνικές οικογένειες και 5 τουρκικές. Το 1829 αριθμούσε 300 κατοίκους, ενώ πριν τον Β' Παγκόσμιο Πόλεμο ήταν στους 330 περίπου. 

Αξιοθέατα είναι το κάστρο στα νοτιοδυτικά του χωριού και ο ναός της Υπαπαντής που χτίστηκε το 1708, όπως μαρτυρεί επιγραφή που είναι τοποθετημένη στον τοίχο του ναού. 

### Το Κάστρο των Βατίκων
μικρογραφία|Το Κάστρο Βατίκων ή Αγίας Παρασκευής
Το κάστρο το οποίο ονομάζεται Βατίκων ή Βοιών ή της Αγίας Παρασκευής ή του Μεσοχωρίου είναι κτισμένο επάνω σε μικρό βραχώδη λόφο, την ύστερη βυζαντινή εποχή, πιθανόν από Φράγκους κατακτητές, για να ελέγχει την κίνηση τόσο της πεδινής χώρας όσο και της εισόδου του Λακωνικού Κόλπου και του στενού περάσματος μεταξύ Ελαφονήσου και Κυθήρων. Την περίοδο της Φραγκοκρατίας, όλη η περιοχή που ήταν  υπό τον έλεγχο του Κάστρου παραχωρήθηκε από τον Γουλιέλμο Β' Βιλεαρδουΐνο στους άρχοντες της Μονεμβασιάς, για να περάσει αργότερα στην ιδιοκτησία του Δεσποτάτου του Μυστρά. 

## Διοικητικά - πληθυσμιακά στοιχεία
Αναφέρεται επίσημα ως ξεχωριστός οικισμός μετά την Τουρκοκρατία το 1835 να προσαρτάται στον τότε δήμο Μαλεού και το 1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Άγιο Κωνσταντίνο και τα Παρασπόρια αποτελούν την Κοινότητα Μεσοχωρίου, που ανήκει στη Δημοτική Ενότητα Βοιών του  Δήμου Μονεμβασιάς και σύμφωνα με την απογραφή 2021 απογράφησαν 90 κάτοικοι ενώ με αυτήν του 2011 είχε 27. 

Οι απογραφές πληθυσμού μετά τον Β' Παγκόσμιο πόλεμο είναι:

## Σημείωση
Στην Λακωνία, τον Δήμο Ανατολικής Μάνης και τη Μάνη είναι ο συνώνυμος οικισμός Μεσοχώρι.

## Εξωτερικοί σύνδεσμοι

* Κάστρο Βατίκων, Μεσοχώρι (Αγία Παρασκευή), Λακωνία στο https://www.youtube.com/.

* Κάστρο Βατίκων ή Αγίας Παρασκευής από τον Καστρολόγο. 

## Παραπομπές


Μεσοχώρι
Μεσοχώρι
Διοργανώσεις Ε.Π.Σ. Αθηνών 2003–04

Για την **περίοδο 2003–04**, η Ένωση Ποδοσφαιρικών Σωματείων Αθηνών ήταν η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην νομαρχία Αθηνών.

## Α Κατηγορία

## Β Κατηγορία

#### Μπαράζ Ανόδου

## Γ Κατηγορία

Σημειώσεις :

1) Η Α.Ε. Μενιδίου έχει -1 βαθμό ποινή από την προηγούμενη σεζόν λόγο επεισοδίων 

2) Η Ειρήνη Πετρούπολης υπέστει αφαίρεση 3 βαθμών λόγο παράτυπης συμμετοχής ποδοσφαιριστή.

13

Σημειώσεις : 

1) Η Θύελλα Περιστερίου έχει -3 βαθμούς διότι δεν κατέβηκε στον αγώνα της τελευταίας αγωνιστικής με αντίπαλο την Χρυσούπολη.

## Παραπομπές


Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 2003-2004
Days Like These (τραγούδι, Asia)

Το "**Days Like These**" είναι ένα τραγούδι του βρετανικού rock συγκροτήματος Asia, που κυκλοφόρησε ως single 7 ιντσών στις 17 Αυγούστου 1990 στην Ευρώπη από την Geffen Records. Είχε εμφανιστεί προηγουμένως στο άλμπουμ συλλογή τους *[[Then & Now (άλμπουμ, Asia)|Then & Now]]*, το οποίο είχε κυκλοφορήσει τρεις ημέρες νωρίτερα, ενώ η B-side του, "Voice of America", προήλθε από το τρίτο στούντιο άλμπουμ του συγκροτήματος, *[[Astra (άλμπουμ)|Astra]]* (1985). Στις Ηνωμένες Πολιτείες, ήταν επίσης διαθέσιμα δύο CD singles μόνο για προώθηση. Αυτό το ασυνήθιστα αισιόδοξο και ανεβαστικό τραγούδι των Asia έγινε μεγάλη επιτυχία στο rock ραδιόφωνο, φτάνοντας στο #2 στο chart "Mainstream Rock" του Billboard.

Το "Days Like These" γράφτηκε από τον Στιβ Τζόουνς, τον πρώην ηγέτη των Unforgiven, και η παραγωγή/ηχογράφηση έγινε από τον Φρανκ Γουλφ. Στο τραγούδι συμμετέχει ο Στιβ Λούκαθερ, κιθαρίστας των Toto και γνωστός μουσικός του στούντιο, στην πρώτη κιθάρα.

Αντίθετα με τα υπόλοιπα νέα τραγούδια από το *Then & Now*, το "Days Like These" έτυχε θερμής υποδοχής. Στο AllMusic, ο Τομ Ντέμαλον σημείωσε ότι «σχεδόν ταιριάζει με το δυνατό πρώτο υλικό του συγκροτήματος».  Γυρίστηκε ένα επίσημο μουσικό βίντεο για το τραγούδι, που προβλήθηκε αρκετά κατά τη διάρκεια του καλοκαιριού του 1990 και ήταν η επιτυχία νούμερο δύο στο Mainstream Rock chart. Παρά ταύτα, το single έφτασε στο νούμερο 64 του ''Billboard'' Hot 100 και ήταν η τελευταία συμμετοχή στα charts για τους Asia στις Ηνωμένες Πολιτείες.

## Λίστα κομματιών

## Προσωπικό

### Asia

* Τζον Γουέτον – κύρια φωνητικά, δεύτερα φωνητικά, μπάσο
* Τζεφ Ντάουνς – πλήκτρα
* Καρλ Πάλμερ – ντραμς, κρουστά

### Επιπλέον μουσικοί

* Στιβ Λούκαθερ – κιθάρα

### Τεχνικό προσωπικό

* Φρανκ Γουλφ – παραγωγός, μηχανικός ήχου

## Charts

## Παραπομπές

Κατηγορία:Singles της Geffen Records
Κατηγορία:Singles του 1990
Κατηγορία:Τραγούδια του 1990
X4: Foundations

Το **X4: Foundations** (Χ4: Θεμέλια) είναι ένα Διαστημικό παιχνίδι εμπορίου και μάχης που αναπτύχθηκε από την Egosoft και κυκλοφόρησε το 2018. Είναι η έβδομη και πιο πρόσφατη δόση της σειράς X, μετά το X Rebirth (2013). Το παιχνίδι υποστηρίζει τα λειτουργικά συστήματα Linux και το Microsoft Windows.

## Παιχνιδική εμπειρία
Παρόμοια με προηγούμενους τίτλους της σειράς παιχνιδιών *X*, το *X4: Foundations* ενσωματώνει ανοιχτού τύπου (ή «sandbox») τρόπο παιξίματος. Υπάρχουν διάφορα είδη σεναρίων παιχνιδιού που επηρεάζουν με ποιο διαστημόπλοιο θα ξεκινήσει ο παίκτης. Το παιχνίδι διαδραματίζεται σε ένα σύμπαν που παραμένει ενεργό ακόμα και όταν ο παίκτης δεν είναι παρών, περιλαμβάνοντας προσομοιωμένο εμπόριο, μάχες, πειρατεία και άλλα χαρακτηριστικά. Ο παίκτης ως άτομο μπορεί να συμμετάσχει σε αυτές ή σε άλλες ενέργειες για να αποκτήσει φήμη ή πλούτο, φτάνοντας μέχρι και στο σημείο να κατασκευάσει τις δικές του διαστημικές εγκαταστάσεις και να διοικήσει στόλους διαστημοπλοίων, θεμελιώνοντας ουσιαστικά τη δική του προσωπική αυτοκρατορία και μεταβάλλοντας δυναμικά και δραστικά τον κόσμο του παιχνιδιού στη διαδικασία.

## Υποδοχή

Κατά την κυκλοφορία του, το παιχνίδι έλαβε αδιάφορη κριτική υποδοχή σύμφωνα με το Metacritic, υποδηλώνωντας «μικτές ή μέτριες αξιολογήσεις». Οι κριτικοί σημείωσαν κατ'επανάληψη ότι ο τίτλος αποτελούσε σημαντική βελτίωση σε σχέση με τον προκάτοχό του, X Rebirth.

## Παραπομπές


## Εξωτερικοί σύνδεσμοι

* 

Κατηγορία:Βιντεοπαιχνίδια του Linux
Κατηγορία:Βιντεοπαιχνίδια των Windows
Κατηγορία:Συνέχειες βιντεοπαιχνιδιών
Κατηγορία:Βιντεοπαιχνίδια επιστημονικής φαντασίας
Κατηγορία:Βιντεοπαιχνίδια του 2018
Μακαρονόπιτα

μικρογραφία|Αμερικάνικη πίτα με μακαρόνια.
μικρογραφία|Πίτα με μακαρόνια με φύλλο.
[μικρογραφία|Πίτα με μακαρόνια από τα [Μπαρμπάντος.]]
μικρογραφία|Νηστίσιμη μακαρονόπιτα, όπου χρησιμοποιήθηκαν υποκατάστατα τυριού και κρέατος για την παρασκευή της πίτας.
Η **μακαρονόπιτα** είναι μια πίτα με ζυμαρικά αναμεμειγμένα με τυρί και μερικές φορές κρέας ή λαχανικά. Στην ελληνική κουζίνα, αποτελεί μια παραλλαγή του πιο γνωστού παστίτσιου, με πολλές και διαφορετικές συνταγές ανά την Ελλάδα. Η πίτα χαρακτηρίζεται συνήθως από το τραγανό εξωτερικό φύλλο και την πυκνή, τυρένια γέμιση ζυμαρικών, καθιστώντας την ένα πλήρες γεύμα.

Τα υλικά στην πιο απλή εκδοχή της πίτας περιέχουν μακαρόνια (συνήθως αυτά που χρησιμοποιούνται στο παστίτσιο, για να μπορέσει να κοπεί πιο εύκολα), τυριά, αυγά, γάλα (σε κάποιες συνταγές) και βούτυρο ή ελαιόλαδο. Η μακαρονόπιτα μπορεί να παρασκευαστεί με φύλλο, ή χωρίς φύλλο. Τέλος, υπάρχουν και συνταγές για αυστηρά χορτοφάγους, όπου τα γαλακτοκομικά προϊόντα αντικαθίστανται από τα αντίστοιχα υποκατάστατα.

Πίτες με ζυμαρικά και τυρί συναντώνται σε διάφορες χώρες του κόσμου. Για παράδειγμα, πίτα με μακαρόνια (αγγ. macaroni pie) συναντάται στις κουζίνες της Καραϊβικής, όπως στο Τρινιντάντ και στην Τζαμάικα, η οποία έχει μια μοναδική υφή χάρη στα αυγά και στο γάλα που περιέχει. Περιλαμβάνει μπαχαρικά όπως μουστάρδα, κρεμμύδι, σκόρδο και πάπρικα, και συχνά έχει επιπλέον κέτσαπ. Σε αντίθεση με την πιο κρεμώδη, πιο πικάντικη αμερικανική εκδοχή, μπορεί να κόβεται σε συμπαγή τετράγωνα, κάτι που την καθιστά ένα δημοφιλές πιάτο που χρησιμοποιείται σε πάρτι και συγκεντρώσεις.

## Παραπομπές


Κατηγορία:Πίτες
Τσετσένικη γλώσσα

Η **τσετσενική γλώσσα** (τσετσένικα: Нохчийн мотт [ˈnɔxt͡ʃĩː muɔt]),) είναι μια βορειοανατολική καυκασιανή γλώσσα. Η γλώσσα ομιλείται από περίπου 1.8 εκατομμύριο ανθρώπους, κυρίως στην Τσετσενία και από την τσετσένικη διασπορά στην Ρωσία και στην υπόλοιπη Ευρώπη. Ομιλητές υπάρχουν επίσης στην Ιορδανία, στην Τουρκία, στο Αζερμπαϊτζάν, στην Ουκρανία, στην Κεντρική Ασία (κυρίως στο Καζακστάν και στο Κιργιστάν) και στην Γεωργία.

## Γραφή
Κατά τον 19ο αιώνα, η γλώσσα γραφόταν με το αραβικό αλφάβητο. Το 1925 γραφόταν με το λατινικό. Το 1938 άρχισε να γράφεται με το κυριλλικό. Το 1992 κατά την Τσετσενική δημοκρατία της Ιτσκερίας γραφόταν με το λατινικό. Αφού η Τσετσενία έπεσε στους Ρώσους, η χρήση του κυριλλικού επανήλθε.

## Παραπομπές


## Εξωτερικοί σύνδεσμοι
*
Εισιτηριοδιαφυγή

250px|μικρογραφία|Παράδειγμα εισιτηριοδιαφυγής
**Εισιτηριοδιαφυγή** είναι η επιβίβαση και χρήση μέσων μαζικής μεταφοράς χωρίς την καταβολή του αντιστοίχου κομίστρου. 

Η εισιτηριοδιαφυγή μπορεί να είναι ποινικό αδίκημα.

Μια μέθοδος εισιτηριοδιαφυγής είναι το άλμα ή η αναρρίχηση πάνω από τα τουρνικέ που εμποδίζουν την είσοδο σε όσους δεν έχουν επικυρώσει το αντίστοιχο εισιτήριο, ή, ακόμη, και η προσκόλληση ακριβώς πίσω από έναν επιβάτη με έγκυρο εισιτήριο. Άλλες μέθοδοι περιλαμβάνουν χρήση μειωμένων εισιτηρίων απόμη δικαιούχους (λχ φοιτητικά, ΑΜΕΑ κλπ), η επαναχρησιμοποίηση ήδη επικυρωμένου εισιτηρίου.

Με τη χειροκίνητη είσπραξη κομίστρων, η εισιτηριοδιαφυγή μπορεί να γίνει πιο δύσκολη και στιγματιστική για τον παραβάτη, ειδικά η χρήση μειωμένων εισιτηρίων από δικαιούχους. Οι ελεγκτές κομίστρων μπορούν να επαληθεύσουν τα εισιτήρια των επιβατών κατά τη διάρκεια του ταξιδιού ή κατά την επιβίβαση σε όχημα (η τελευταία μορφή ελέγχου κομίστρων είναι μια κοινή πρακτική στις σιδηροδρομικές μεταφορές μεγάλων αποστάσεων). 

Σε ορισμένα συστήματα μεταφορών, η εισιτηριοδιαφυγή θεωρείται πλημμέλημα. Σε τέτοιες περιπτώσεις, οι αστυνομικοί και σε ορισμένες περιπτώσεις οι υπάλληλοι των μέσων μαζικής μεταφοράς έχουν εξουσιοδότηση να εκδίδουν κλήσεις που συνήθως επιφέρουν πρόστιμο. Στη συνέχεια, οι κατηγορούμενοι μπορούν να δικαστούν στο δικαστήριο. Οι επαναλαμβανόμενοι παραβάτες και οι σοβαρές υποθέσεις, όπως η πλαστογράφηση εισιτηρίων, τιμωρούνται αυστηρότερα και μερικές φορές συνεπάγονται φυλάκιση.

## Παραπομπές


## Εξωτερικοί σύνδεσμοι

Κατηγορία:Διοικητικό Δίκαιο
Κατηγορία:Εγκλήματα
Αγαρικόμορφα

[δεξιά|μικρογραφία|368x368εσ|Ο ''[Αμανίτης ο μυγοκτόνος|Aμανίτης ο μυγοκτόνος (Amanita muscaria),* τέλη Αυγούστου, [[Νορβηγία]]]]
Ένα *'αγαρικόμορφο** είναι ένας τύπος [[Καρπόσωμα (μυκητολογία)|καρποσώματος]] μύκητα, το οποίο χαρακτηρίζεται από την παρουσία ενός [[Πιλίδιο (μυκητολογία)|πιλιδίου]] (καπέλο), το οποίο είναι εμφανώς ξεχωριστό από τον [[Στύπος (μυκητολογία)|στύπο]] (κορμό), με [[Ελάσματα (μυκητολογία)|ελάσματα]] στο κάτω μέρος του πιλιδίου. Τα αγαρικόμορφα αποκαλούνται και **μανιτάρια με ελάσματα** και αναφέρονται στην μορφολογική ομοιότητα με το τυπικό είδος του [[Γένος (βιολογία)|γένους]] [[Αγαρικό|''Αγαρικού'']] (''Agaricus''), χωρίς απαραίτητα να ανήκουν ταξινομικά σε αυτό. . 

== Ετυμολογία ==
Αρχικά, το αγαρικό αναφερόταν σε μύκητες των δέντρων (κατά το [[Λατινική γλώσσα|λατινικό]] agaricum), ωστόσο αυτό άλλαξε με την ερμηνεία του [[Κάρολος Λινναίος|Λινναίου]] το 1753, όταν το χρησιμοποίησε ως όνομα του γένους ''[[Αγαρικό]]'' (''Agaricus'') στο οποίο συμπεριελάμβανε [[Μανιτάρι|μανιτάρια]] με ελάσματα.

== Ταξινόμηση ==
Τα περισσότερα είδη των αγαρικόμορφων ανήκουν στην τάξη των [[Αγαρικώδη|''Αγαρικωδών'']] (''Agaricales'') της [[Υποσυνομοταξία|υποσυνωμοταξίας]] των ''[[Αγαρικομυκοτίνες|Αγαρικομυκοτίνων]] (Agaricomycotina.)''. Οι εξαιρέσεις, όπου τα αγαρικόμορφα έχουν εξελιχθεί ανεξάρτητα, τοποθετούνται κυρίως στις τάξεις των [[Ρουσουλώδη|''Ρουσουλωδών'']] (''Russulales''), των ''[[Βολιτώδη|Βολιτωδών]]'' (''Boletales''), των ''Υμενοχαιτωδών'' (''Hymenochaetales''), και άλλες ομάδες των [[Βασιδιομύκητες|βασιδιομυκήτων]]. Τα παλιά συστήματα ταξινόμησης τοποθετούσαν όλα τα αγαρικόμορφα στα ''Αγαρικώδη'' και μερικές (κυρίως παλαιότερες) πηγές χρησιμοποιούσαν τη λέξη "αγαρικά" ως το συλλογικό όνομα για όλα τα ''Αγαρικώδη''. Οι σύγχρονες πηγές τείνουν να χρησιμοποιούν τον όρο **ευαγαρικά*' για τα αγαρικόμορφα μέλη των *Αγαρικωδών*. Το γένος του *Αγαρικού* (*Agaricus'') περιεγράφηκε πρώτη φορά από τον Κάρολο Λινναίο το 1753,  και τότε συμπεριελάμβανε όλα τα αγαρικόμορφα.  Τον 19ο αιώνα, ο Ηλίας Μάγκνους Φρις χώρισε το γένος σε αρκετά μικρότερα γένη.  Πρόσφατα, οι μελέτες του DNA αποκάλυψαν ότι τα αγαρικόμορφα δεν συγγενεύουν απαραίτητα στενά μεταξύ τους, και ότι τα ελάσματα των μανιταριών είναι ένα παράδειγμα συγκλίνουσας εξέλιξης.

## Παραπομπές


## Εξωτερικές συνδέσεις
* "Τα Μανιτάρια με Ελάσματα " στο AmericanMushrooms.com
* "Εξέλιξη και Μορφολογία στους Ομοβασιδιομύκητες" από Gary Lincoff & Michael Wood, MykoWeb.com
Κατηγορία:Καρποσώματα μυκήτων
Κατηγορία:Μυκητιακή μορφολογία και ανατομία
Προφήτης Ηλίας Βοιών Λακωνίας

Ο **Προφήτης Ηλίας** Βοιών είναι μικρός παραθαλάσσιος οικισμός της Πελοποννήσου στην Λακωνία.

## Γενικά στοιχεία
Ο Προφήτης Ηλίας βρίσκεται στη νοτιοδυτική άκρη της Λακωνικής Χερσονήσου (Μαλέα). Το χωριό απέχει περίπου 65 χιλιόμετρα Ν.-ΝΑ. από τους Μολάους (έδρα του δήμου), 14 χιλιόμετρα ΝΑ. από τη Νεάπολη και 6 χιλιόμετρα Ν.-ΝΑ. από τον Άγιο Νικόλαο. Πρόκειται για μικρό ψαράδικο οικισμό, κτισμένο στο Στενό Ελαφονήσου - απέναντι (βορειοανατολικά) από τα Κύθηρα και δυτικά από το Ακρωτήριο Μαλέα. Διαθέτει φυσικό λιμάνι ανάμεσα σε κοφτερούς βράχους και οφείλει το όνομά του στο βυζαντινό εκκλησάκι του Προφήτη Ηλία που είναι κτισμένο επάνω σε βράχο στο μικρό λιμανάκι. Άλλα αξιοθέατα είναι το εκκλησάκι της Αγίας Μαρίνας  και το Απολιθωμένο φοινικόδάσος ή Γεωπάρκο Αγίου Νικολάου.  

## Διοικητικά στοιχεία
Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στην κοινότητα Αγίου Νικολάου Βοιών. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τον Άγιο Νικόλαο, το Βαλτάκι, τον Κόρακα και την Τσουμάλα αποτελούν την Κοινότητα Αγίου Νικολάου Βοιών, που ανήκει στη Δημοτική Ενότητα Βοιών του  Δήμου Μονεμβασιάς και σύμφωνα με την απογραφή 2021 απογράφησαν 32 κάτοικοι ενώ με αυτήν του 2011 είχε 44.  

## Εξωτερικοί σύνδεσμοι

* Γεωπάρκο Αγίου Νικολάου από τον ιστότοπο https://www.visitvatika.gr/.
* Προφήτης Ηλίας, Βοιών, Λακωνίας & Απολιθωμένο Δάσος στο https://www.youtube.com/.
* Γεωπάρκο - Απολιθωμένο Φοινικόδασος Αγίου Νικολάου στο youtube.

## Σημείωση
Στην Λακωνία αλλά τον Δήμο Ανατολικής Μάνης, στη Μάνη, υπάρχουν οι συνώνυμοι οικισμοί Προφήτης Ηλίας (στη Δημοτική Ενότητα Ανατολικής Μάνης) και Προφήτης Ηλίας (στη Δημοτική Ενότητα Γυθείου).

## Παραπομπές


Προφήτης Ηλίας Βοιών
Προφήτης Ηλίας Βοιών
Ασκληπιόδοτος ο Αλεξανδρεύς

Ο **Ασκληπιόδοτος ο Αλεξανδρεύς** (αρχ. ελλ. *Ἀσκληπιόδοτος*, 5ος αιώνας μ.Χ.) ήταν Νεοπλατωνικός φιλόσοφος της ύστερης αρχαιότητας από την Αλεξάνδρεια. Αφού μαθήτευσε στον φιλόσοφο Πρόκλο στην Αθήνα, ο Ασκληπιόδοτος εγκαταστάθηκε στην Αφροδισιάδα, όπου διατηρούσε μια φιλοσοφική σχολή μαζί με έναν συνονόματό του Ασκληπιόδοτο, του οποίου τη θυγατέρα, ονόματι Δαμιανή, είχε νυμφευθεί. Ο Ασκληπιόδοτος υπήρξε δάσκαλος του Δαμάσκιου, ο οποίος τον περιγράφει με περιφρονητικούς όρους, κατά ένα μέρος επειδή ο Ασκληπιόδοτος αδιαφορούσε για την τέχνη και γνώση της μαντικής:

*«Ο νους του Ασκληπιοδότου δεν ήταν τέλειος, όπως πίστευαν οι περισσότεροι. Στην ανακάλυψη νέων ζητημάτων ήταν εξαιρετικά κοφτερός, αλλά δεν ήταν τόσο οξύς στην κατανόηση. Η διάνοια του Ασκληπιοδότου ήταν άνιση, ιδίως στην περίπτωση των θεϊκών πραγμάτων — της αόρατης αλλά κατανοήσιμης με τον νου έννοιας της υψηλής σκέψεως του Πλάτωνος. Ακόμα μεγαλύτερες ελλείψεις είχε στο πεδίο της ανωτέρας σοφίας — των γνώσεων των [[Ορφισμός (θρησκεία)|Ορφικών]] και των [[Χαλδαιικοί χρησμοί|Χαλδαιικών χρησμών]], που υπερβαίνει την κοινή λογική»*.

Ο Ασκληπιόδοτος με τη σύζυγό του επισκέφθηκαν το ιερό της Ίσιδος στη Μένουθι της Αιγύπτου προκειμένου να αποκτήσουν τέκνο. Πράγματι απέκτησαν ένα βρέφος, αλλά οι Χριστιανοί της περιοχής ισχυρίσθηκαν ότι το είχαν αγοράσει από μία ιέρεια της θεάς.

Είναι γνωστό ότι ο Ασκληπιόδοτος ο Αλεξανδρεύς συνέγραψε σχόλια στον διάλογο *[[Τίμαιος (διάλογος)|Τίμαιο]]* του Πλάτωνος, έργο το οποίο χάθηκε.

## Παραπομπές


## Πηγές
* Andron, Cosmin: "Asklepiodotos of Alexandria", ''The Routledge Encyclopedia of Ancient Natural Scientists'', επιμ. Georgia Irby-Massie και Paul Keyser, εκδ. Routledge, 2008
* Bury κ.ά.: *The Cambridge Ancient History*, Cambridge University Press, 1925, σσ. 852-853
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 80
* 
* 

Κατηγορία:Νεοπλατωνικοί φιλόσοφοι
Ελληνικά (Ξενοφώντος)

Τα **Ελληνικά** (αρχ. ελλ. *Ἑλληνικά*) ως τίτλος γραπτού έργου σημαίνει απλώς κείμενα πάνω σε ελληνικά θέματα. Ειδικότερα όμως έφεραν αυτόν τον τίτλο μερικά έργα για την ιστορία της Ελλάδας τον 4ο αιώνα π.Χ., από τα οποία ελάχιστα σώζονται. Το σημαντικότερο από τα σωζόμενα είναι αυτό που έγραψε ο αρχαίος Έλληνας συγγραφέας και φιλόσοφος Ξενοφών.

Το έργο του Ξενοφώντος αποσκοπούσε να αποτελέσει μια συνέχεια στην *[[Ιστορία του Πελοποννησιακού Πολέμου]]* του Θουκυδίδη, η οποία έμεινε ημιτελής, αφηγούμενη τα γεγονότα μέχρι το 411 π.Χ.. Τα *Ελληνικά* του Ξενοφώντος καλύπτουν τα έτη 411 έως 362 π.Χ., περιλαμβάνοντας το τέλος του Πελοποννησιακού Πολέμου και τα μετέπειτα.

Τα *Ελληνικά* θεωρούνται συνήθως ένα δύσκολο έργο για τους σημερινούς αναγνώστες, καθώς ο Ξενοφών συχνά έπαιρνε ως δεδομένο ότι ο αναγνώστης γνωρίζει κάποια γεγονότα.

## Συγγραφή
Υπάρχουν αρκετές θεωρίες σχετικώς με το πώς και πότε γράφηκαν τα *Ελληνικά*, αλλά οι περισσότεροι μελετητές πιστεύουν ότι ο Ξενοφών έγραψε την πλειονότητα του κειμένου κατά τα τελευταία έτη του βίου του, από το 362 έως το 356 π.Χ. περίπου. Η πρώτη ενότητα (1.1.1 έως 2.3.10), που καλύπτει το τέλος του Πελοποννησιακού Πολέμου, γράφηκε πιθανώς πολύ ενωρίτερα, περί το 385 π.Χ.. Ορισμένοι έχουν υποστηρίξει ότι αυτή η ενότητα ήταν μια απόπειρα μιμήσεως του Θουκυδίδη, καθώς ακολουθεί μια αυστηρή χρονολογική δομή και ελαχιστοποιεί τη σημασία των θεϊκών παρεμβάσεων. Ωστόσο, το αντίστοιχο ύφος γραφής παραμένει ευδιάκριτα διαφορετικό. Οι μεταγε΄νεστερες ενότητες του έργου, μέχρι το τέλος (2.3.11-7.5.27), παρουσιάζουν λιγότερη αυστηρότητα στη χρονολογική δομή, ακολουθώντας επιμέρους εξιστορήσεις μέχρι την ολοκλήρωσή τους προτού επιστρέψουν και lling in events that had happened elsewhere.

## Παραπομπές


Κατηγορία:Έργα του Ξενοφώντα
Κατηγορία:Ιστοριογραφία της Ελλάδας
Νιούπορτ Νιούζ (Βιρτζίνια)

Το **Νιούπορτ Νιούζ** (αγγλικά: *Newport News*) είναι ανεξάρτητη πόλη στη νοτιοανατολική Βιρτζίνια των Ηνωμένων Πολιτειών. Ο πληθυσμός της ήταν 186.247 κάτοικοι στην απογραφή του 2020. Βρίσκεται στην περιοχή Χάμπτον Ρόουντς, είναι η πέμπτη πιο πυκνοκατοικημένη πόλη στη Βιρτζίνια και η 140ή πιο πυκνοκατοικημένη πόλη στις Ηνωμένες Πολιτείες. Η πόλη βρίσκεται στο νοτιοανατολικό άκρο της χερσονήσου της Βιρτζίνια, στη βόρεια όχθη του ποταμού Τζέιμς μέχρι τις εκβολές του ποταμού στο λιμάνι του Χάμπτον Ρόουντς.

Το μεγαλύτερο μέρος της περιοχής που είναι τώρα γνωστή ως Νιούπορτ Νιούζ ήταν κάποτε μέρος της κομητείας Γουόρικ, μιας από τις οκτώ αρχικές κομητείες της Βιρτζίνια που σχηματίστηκαν στη Βρετανική Αποικία της Βιρτζίνια με εντολή του Κάρολος Α΄ της Αγγλίας το 1634. Το Νιούπορτ Νιούζ ήταν μια αγροτική περιοχή με φυτείες και ένα μικρό ψαροχώρι μέχρι μετά τον Αμερικανικό Εμφύλιο Πόλεμο. Το Νιούπορτ Νιούζ ως πόλη ενσωματώθηκε το 1896. Το 1958, με αμοιβαία συναίνεση μέσω δημοψηφίσματος, το Νιούπορτ Νιούζ συγχωνεύτηκε με το Γουόρικ, επανενώνοντας τις δύο περιοχές περίπου στο γεωγραφικό τους μέγεθος πριν από το 1896, υπό το ευρύτερα γνωστό όνομα Νιούπορτ Νιούζ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βιρτζίνια
Κόλπος της Ονδούρας

[thumb|right|Ο Κόλπος της Ονδούρας είναι η δεξιά θαλάσσια έκταση στη δορυφορική αυτή εικόνα, που επικεντρώνεται στη [Χερσόνησος Γιουκατάν|Χερσόνησο Γιουκατάν.]]
Ο **Κόλπος της Ονδούρας** ( είναι μεγάλος κόλπος της Καραϊβικής Θάλασσας, στον οποίο έχουν ακτές τα κράτη Μπελίζ, Γουατεμάλα και Ονδούρα. Η απόσταση από το βόρειο έως το νότιο άκρο του ανέρχεται σε 200 χιλιόμετρα περίπου, από τη Ντανγκρίγκα του Μπελίζ μέχρι τη Λα Σέιβα της Ονδούρας.

Το εσωτερικό μέρος του Κόλπου της Ονδούρας  από το Κοραλλιογενές φράγμα του Μπελίζ, που αποτελεί το νότιο τμήμα του μήκους 900&nbsp;χιλιομέτρων Μεσοαμερικανικού συστήματος κοραλλιογενών φραγμάτων, του δεύτερου μεγαλύτερου συστήματος κοραλλιογενών υφάλων της Γης. Το φράγμα του Μπελίζ περιλαμβάνει μικρά νησιά (κη) που αποκαλούνται συλλογικά «Κη του Πελεκάνου».

Ο Κόλπος της Ονδούρας χαρακτηρίζεται από σύνθετη αλληλεπίδραση των παραλιακών και των βαθέων υδάτων του με τα θαλάσσια ρεύματα, που έχει δημιουργήσει ένα ποικιλόμορφο και μοναδικό οικοσύστημα, με ευρεία ποικιλία παραλιακών μορφών: εκβολές, αμμουδιές προστατευόμενες από αμμώδη μακρόστενα νησιά παράλληλα με την ακτή, λιμνοθάλασσες, διαπαλιρροιακά αλμυρά έλη, μαγγρόβια δάση, κη και κοραλλιογενείς υφάλους.

Ο κόλπος δέχεται τα νερά δώδεκα ποταμών με μέση συνολική ροή 1.232.000 λίτρων νερού ανά δευτερόλεπτο.

Οι τουρίστες που επισκέπτονται την περιοχή του κόλπου πηγαίνουν συχνά με πλοιάρια στα Κη του Πελεκάνου, ιδίως στο Κη Κώλκερ και το Αμπέργκρις Κη.

Το 1961 ο Τυφώνας Χάτι σάρωσε τον Κόλπο της Ονδούρας, προκαλώντας 319 θανάτους και καταστρέφοντας, κυρίως στο Μπελίζ, πολλά κτήρια.

Ο διαβόητος πειρατής Μαυρογένης πέρασε τον χειμώνα του 1717-1718 επιτιθέμενος με το πλήρωμά του στον κόλπο σε εμπορικά πλοία που είχαν αποπλεύσει από (ή είχαν προορισμό) τον λιμένα της Βερακρούζ. Τον Απρίλιο του 1718, στην Ατόλη Τέρνεφ, ο Μαυρογένης κατέλαβε τo μικρό πλοίο «Adventure» και υποχρέωσε τον πλοίαρχό του να έλθει μαζί του. Ο πειρατής διόρισε κυβερνήτη του «Adventure» τον Ίζραελ Χαντς και ξεκίνησε για τη Βόρεια Καρολίνα.

## Παραπομπές


Ονδουρας
Κολπος Ονδουρα
Κολπος Ονδουρας
Πιστάματα Λακωνίας

Τα **Πιστάματα** είναι μικρός οικισμός της Πελοποννήσου στην Λακωνία.

## Γενικά στοιχεία
Τα Πιστάματα βρίσκονται προς τα ανατολικά παράλια και το Μυρτώο Πέλαγος, στους πρόποδες του όρους Χιονοβούνι και σε υψόμετρο περίπου 450 μέτρα. Απέχουν περίπου 73 χιλιόμετρα Α.-ΝΑ. από την Σπάρτη και 33 χιλιόμετρα Α.-ΒΑ. από τους Μολάους (έδρα του δήμου). Έχει χαρακτηριστεί παραδοσιακός οικισμός από το 2012. 

Αναφέρονται επίσημα, μετά την Τουρκοκρατία, το 1879 να προσαρτώνται στον τότε δήμο Ζάρακος. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Λαμπόκαμπο αποτελούν Κοινότητα Αγίων Αποστόλων, που ανήκει στη Δημοτική Ενότητα Ζάρακα του  Δήμου Μονεμβασιάς και σύμφωνα με την απογραφή 2021 απογράφησαν 31 κάτοικοι ενώ με αυτήν του 2011 είχε 34 κατοίκους.

## Παραπομπές


Πιστάματα
Πιστάματα
Μπελεσαίικα Λακωνίας

Τα **Μπελεσαίικα** είναι οικισμός της Πελοποννήσου στην Λακωνία.

## Γενικά στοιχεία
Τα Μπελεσαίικα βρίσκονται στις πλαγιές των Ανατολικών Ορέων Λακωνίας, στην περιοχή του Ζάρακα και σε υψόμετρο 480 μέτρα. Απέχουν περίπου 83 χιλιόμετρα Α.-ΝΑ. από την Σπάρτη (μέσω Αγίου Δημητρίου), 25 χιλιόμετρα Α. από τους Μολάους (έδρα του δήμου). 

Αναφέρονται επίσημα για πρώτη φορά ως ξεχωριστός οικισμός το 1940 να απογράφονται στην τότε κοινότητα Ρηχέας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Ρειχέα αποτελούν την Κοινότητα Ρειχέας, που ανήκει στη Δημοτική Ενότητα Ζάρακα του  Δήμου Μονεμβασιάς και σύμφωνα με την απογραφή 2021 απογράφησαν 95 κάτοικοι. Οι απογραφές πληθυσμού μετά τον Β΄ Παγκόσμιο Πόλεμο είναι:

## Παραπομπές


Μπελεσαίικα
Μπελεσαίικα
Φαμπρίτσιο Σιλβάνι

Ο **Φαμπρίτσιο Σίλβιο Σιλβάνι**  (γαλλικά: **Fabrizio Silvio Silvagni**)  γεννημένος στις 26 Αυγούστου 1966, είναι Βέλγος ιταλικής καταγωγής, πρώην επαγγελματίας ποδοσφαιριστής και νυν προπονητής ποδοσφαίρου. Αγωνίζονταν κυρίως στη θέση του κεντρικού αμυντικού. Την περίοδο 2023-25 προπονούσε την ομάδα της **RUS Binche**, ομάδα της Γ' Εθνικής του βελγικού ποδοσφαίρου (Division 1 ACFF). 

## Καριέρα
Ο Σιλβάνι γεννήθηκε στο Ταμίν (Tamines) της επαρχίας Ναμύρ της Βαλλονίας. Ο πατέρας του, Νίκο Σλιβάνι, ήταν γνωστός προπονητής ποδοσφαίρου. 

Ο Φαμπρίτσιο ξεκίνησε την επαγγελματική του καριέρα από τα τμήματα υποδομών της Σαρλερουά, και σε ηλικία 17 ετών, τη σεζόν 1983/84, προωθήθηκε στην πρώτη ομάδα του συλλόγου.  Αγωνίστηκε για τη Σαρλερουά επί 13 συνεχόμενες σεζόν, μέχρι το 1996, και υπήρξε από πιο αγαπημένους παίκτες των ομαδών της ομάδας. Συνεργάστηκε υπό την καθοδήγηση αρκετών φημισμένων προπονητών όπως οι Λούκα Περούζοβιτς, Ρόμπερτ Βασεϊγκέ, Αιμέ Αντουένις, Ζορζ Λέκενς και Ζορζ Χέιλενς. .

Με τις "Ζέβρες", αγωνίστηκε και σε δύο αγώνες για το θεσμό του Κυπέλλου ΟΥΕΦΑ εναντίον της ρουμανικής Ραπίντ Βουκουρεστίου κατά τη διάρκεια της σεζόν 1994-1995. . 

Σε ηλικία 30 ετών, το 1996, μετακόμισε στην Ελλάδα, όπου είχε ένα αποτυχημένο πέρασμα (14 συμμετοχές ) από τον Άρη Θεσσαλονίκης.

Το καλοκαίρι του 1997, επέστρεψε πίσω στο Βέλγιο, και αγωνίστηκε στη **Β' Κατηγορία (Division 2)**, με τα χρώματα της  στο Λα Λουβιέρ. Το 1998 μεταπήδησε στην  **Francs Borains** και το 2000 στη **JS Taminoise**. Τέλος, το 2002, υπέγραψε συμβόλαιο συνεργασίας με την **Union Namur**, με τη φανέλα της οποίας ολοκλήρωσε την καριέρα του ως ποδοσφαιριστής σε ηλικία 39 ετών, προτού ξεκινήσει καριέρα προπονητή μιας και είχε αποκτήσει την άδεια προπονητή ποδοσφαίρου μόλις σε ηλικία 25 ετών.

Ενεργός για πολλά χρόνια στον κόσμο του βελγικού ποδοσφαίρου, ως παίκτης και στη συνέχεια ως προπονητής, μετά το πέρας της καριέρας του ως ποδοσφαιριστής, ασχολήθηκε και με το τένις.  
## Παραπομπές

## Εξωτερικές πηγές
*Προφίλ στο mondefootball.fr
*Προφίλ στο transfermarkt.de

Κατηγορία:Βέλγοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σπορτίνγκ Σαρλερουά
Κατηγορία:Ποδοσφαιριστές ΡΑΑ Λουβιερουάζ
Ασκληπιόδωρος ο Μακεδών

Ο **Ασκληπιόδωρος** ο Μακεδών (αρχ. ελλ. *Ἀσκληπιόδωρος*, 4ος αιώνας π.Χ.) ήταν ένας από τους στρατηγούς του Μεγάλου Αλεξάνδρου. Το όνομα του πατέρα του ήταν Τίμανδρος. Μετά την κατάκτηση της Συρίας, ο Ασκληπιόδωρος διορίσθηκε από τον Αλέξανδρο σατράπης της χώρας αυτής. Το 328 π.Χ. ηγήθηκε ενισχύσεων από τη Συρία προς τον προελαύνοντα προς την Ινδία Αλέξανδρο και εκεί αναμίχθηκε σε μια συνωμοσία που οργάνωσε ο Ερμόλαος με σκοπό τη δολοφονία του βασιλιά. Φαίνεται ότι είναι το ίδιο πρόσωπο με τον Ασκληπιόδωρο τον οποίο αργότερα (το 316 π.Χ.) ο Αντίγονος κατέστησε σατράπη όλης της Περσίας. Ωστόσο από την άλλη δεν πρέπει να συγχέεται με τον ομώνυμο στρατηγό του Κασσάνδρου, τον οποίο αναφέρει ο Διόδωρος.

Ο Ασκληπιόδωρος διετέλεσε επίσης γραμματέας της Ευρυδίκης Γ΄ της Μακεδονίας και διορίσθηκε τιμητικά τριήραρχος του στόλου του Νεάρχου το 326 π.Χ..

## Παραπομπές


## Πηγές
* *Who's who in the age of Alexander the Great: prosopography of Alexander's empire*, 2006, σελ. 58, ISBN 978-1-4051-1210-9

Κατηγορία:Αρχαίοι Μακεδόνες στρατηγοί
Κατηγορία:Τριήραρχοι του στόλου του Νεάρχου
Ασκληπιόδωρος ο Αθηναίος

Ο **Ασκληπιόδωρος** ο Αθηναίος (αρχ. ελλ. *Ἀσκληπιόδωρος*, 4ος αιώνας π.Χ.) ήταν αρχαίος Έλληνας ζωγράφος από την Αθήνα. Ο Ασκληπιόδωρος ήταν σύγχρονος με τον φημισμένο Απελλή, ο οποίος θεωρούσε ότι ο Ασκληπιόδωρος τον ξεπερνούσε σε θέματα συμμετρίας και αναλογίας, καθώς και στην ορθότητα του σχεδίου του. Επίσης τον Ασκληπιόδωρο αναφέρει ο Πλούταρχος, που τον τοποθετεί ανάμεσα στους καλύτερους ζωγράφους της εποχής του, στο ίδιο επίπεδο με τον Ευφράνορα και τον Νικία. Ο Πλίνιος ο Πρεσβύτερος μας πληροφορεί ότι ο τύραννος Μνάσων της Ελατείας αγόρασε ζωγραφικό πίνακα του Ασκληπιοδώρου που παρίστανε τους Δώδεκα θεούς πληρώνοντας τριάντα μνες για κάθε μορφή που απεικονιζόταν στον πίνακα.

Ο Πλίνιος αναφέρει και έναν ομώνυμο γλύπτη, συγκεκριμένα ανδριαντοποιό, ο οποίος φιλοτεχνούσε ανδριάντες φιλοσόφων, τον οποίο μερικοί ταυτίζουν με τον ζωγράφο Ασκληπιόδωρο, το πιθανότερο ωστόσο είναι ότι πρόκειται για διαφορετικό πρόσωπο, μεταγενέστερο (άκμασε περί το 300 π.Χ.).
 

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 80

Ασκληπιοδωρος
Αθηνίων ο Μαρωνίτης

Ο **Αθηνίων** (αρχ. ελλ. *Ἀθηνίων*, ύστερος 4ος και αρχές 3ου αιώνα π.Χ.) ήταν αρχαίος Έλληνας ζωγράφος, που γεννήθηκε στη Μαρώνεια της Θράκης. Ο Αθηνίων άκμασε περί το 300 μ.Χ. και ήταν μαθητής του Γλαυκίωνος του Κορίνθιου. Υπήρξε πιθανώς σύγχρονος του ζωγράφου Νικία, με την τέχνη του να μοιάζει στη δική του, αλλά λέγεται ότι ο Αθηνίων υπερτερούσε, αν και το ύφος του ήταν πιο σκληρό. Η ζωγραφική του υποσχόταν τα καλύτερα για το μέλλον, αλλά πέθανε σε νεαρή ηλικία.

## Αναφερόμενα έργα του
* «Αχιλλεύς ως κόρη» (από την ιστορία του Αχιλλέως που κρυβόταν μεταμφιεσμένος σε κορίτσι και ανακαλύφθηκε από τον Οδυσσέα)
* «Συγγενικόν» (με θέμα μια συγκέντρωση συγγενών)
* «Νεανίας ιπποκόμος» (με θέμα έναν νεαρό γαμπρό με άλογο)
* «Φύλαρχος» (με θέμα έναν αξιωματικό του ιππικού) στον ναό της Ελευσίνας

## Παραπομπές


## Πηγές
* Πλινίου *[[Φυσική Ιστορία (Πλίνιος)|Φυσική Ιστορία]]*, xxxv.134
* *[[Λεξικό της ελληνικής και ρωμαϊκής βιογραφίας και μυθολογίας]]*: Athenion.7

Κατηγορία:Αρχαίοι Έλληνες ζωγράφοι
Κατηγορία:Αρχαίοι Θράκες
Πόλικαρπ Πένγκο

Ο **Πολύκαρπος Πένγκο** (αγγ. **Polycarp Pengo**, γενν. στις 5 Αυγούστου 1944) είναι Τανζανός ιεράρχης της Καθολικής Εκκλησίας, ο οποίος υπηρέτησε ως Αρχιεπίσκοπος του Νταρ ες Σαλάμ από το 1992 έως το 2019. Έχοντας διοριστεί επίσκοπος από το 1983, χειροτονήθηκε καρδινάλιος το 1998.

## Βιογραφία
Ο Πολύκαρπος Πένγκο γεννήθηκε στις 5 Αυγούστου 1944. Χειροτονήθηκε ιερέας το 1971 από τον επίσκοπο Κάρολο Μσακίλα (Charles Msakila). Σπούδασε Ηθική Θεολογία στη Ρώμη στο Ποντιφικό Πανεπιστήμιο του Λατερανού, όπου έλαβε διδακτορικό το 1977. Δίδαξε Ηθική Θεολογία για μικρό χρονικό διάστημα στο Θεολογικό Σεμινάριο Κιπαλαπάλα (Kipalapala) και στη συνέχεια διετέλεσε πρώτος πρύτανης του Θεολογικού Σεμιναρίου Σεγκέρα στο Νταρ ες Σαλάμ μέχρι το 1983.

Αναδείχθηκε επίσκοπος του Νασινγκουέα (σήμερα Λίντι) το 1983, και επίσκοπος του Τουντούρου-Μασάσι το 1985.

Το 1990 διορίστηκε βοηθός αρχιεπίσκοπος (coadjutor) του Νταρ ες Σαλάμ, και το 1992 έγινε Αρχιεπίσκοπος του Νταρ ες Σαλάμ, μετά την παραίτηση του καρδιναλίου Λαουρέαν Ρουγκάμπουα.

Ο Πένγκο ανακηρύχθηκε καρδινάλιος από τον πάπα Ιωάννη Παύλο Β΄ στο κονσιστόριο της 21ης Φεβρουαρίου 1998. Υπήρξε ένας από τους εκλέκτορες καρδιναλίους που συμμετείχαν στο παπικό κονκλάβιο του 2005 που εξέλεξε τον πάπα Βενέδικτο ΙΣΤ΄ και στο παπικό κονκλάβιο του 2013 που εξέλεξε τον πάπα Φραγκίσκο.

Έχει συμμετάσχει στα εξής όργανα της Ρωμαϊκής Κουρίας: Επιτροπή για την Προώθηση της Πίστης και για τη Διδασκαλία της Πίστεως, Συμβούλια για τον Διαθρησκειακό Διάλογο και τον Πολιτισμό, καθώς και στο Ειδικό Συμβούλιο για την Αφρική της Γενικής Συνόδου των Επισκόπων.

Από το 2007 είναι πρόεδρος της SECAM (Συμφωνία των Επισκοπικών Συνεδρίων Αφρικής και Μαδαγασκάρης).

Στις 18 Σεπτεμβρίου 2012, διορίστηκε από τον πάπα Βενέδικτο ΙΣΤ΄ Πατέρας της Συνόδου για την 13η Τακτική Γενική Συνέλευση της Συνόδου των Επισκόπων τον Οκτώβριο του 2012. 

Ο πάπας Φραγκίσκος αποδέχθηκε την παραίτησή του από το αξίωμα του αρχιεπισκόπου στις 15 Αυγούστου 2019.[5]

## Τοποθετήσεις

### Ομοφυλοφιλία
Το 2000, ο Πένγκο «καταφέρθηκε» εναντίον της διάπραξης ομοφυλοφιλικών πράξεων, δηλώνοντας ότι αποτελούν μία από τις πιο ειδεχθείς αμαρτίες στη γη.

### Συγκρούσεις στην Τανζανία
Το 2004, επέκρινε έντονα τους δράστες συγκρούσεων που ισχυρίζονταν ότι παρακινούνται από θρησκευτικούς λόγους.

### Διδασκαλία της Καθολικής Εκκλησίας για το AIDS
Ο Πένγκο έχει δηλώσει ότι η επιδημία του AIDS δεν μπορεί να ξεπεραστεί στηριζόμενη αποκλειστικά ή κυρίως στη διανομή προφυλακτικών, αλλά μόνο μέσω μιας στρατηγικής βασισμένης στην εκπαίδευση για την ατομική ευθύνη στο πλαίσιο μιας ηθικής θεώρησης της ανθρώπινης σεξουαλικότητας.

## Παραπομπές


## Εξωτερικοί σύνδεσμοι
* 

Κατηγορία:Τανζανοί καρδινάλιοι
Αθηνίων (κωμωδιογράφος)

Ο **Αθηνίων** (αρχ. ελλ. *Ἀθηνίων*) ήταν αρχαίος Έλληνας κωμωδιογράφος. Ο γραμματικός Αθήναιος διασώζει ένα εκτεταμένο απόσπασμα από ένα εκ των έργων του Αθηνίωνος, τους *Σαμόθρακες*. Σε αυτό το χωρίο ένας αρχιμάγειρος συζητεί φιλοσοφώντας σχετικώς με τον ρόλο της μαγειρικής στην πολιτισμένη κοινωνία, αναφέροντας συγκεκριμένα ότι «δελέασε τους πρώτους ανθρώπους μακριά από τον cannibalism».

Η εποχή που έζησε ο Αθηνίων δεν είναι γνωστή με κάποια ικανοποιητική προσέγγιση. Σαφώς έζησε πριν ή έστω κατά την εποχή του Αθήναιου, αλλά αυτή είναι αργά, τον 3ο αιώνα μ.Χ.. Με βάση το ύφος του κάποιοι μελετητές τον τοποθετούν στη μέση κωμωδία, εικάζοντας ότι έζησε περί τον 4ο αιώνα π.Χ., ενώ άλλοι τον έχουν τοποθετήσει στον 3ο αιώνα ή ακόμα και στα μέσα του 1ου αιώνα π.Χ. (αρκετοί από τους τελευταίους ωστόσο είναι πιθανό ότι τον συγχέουν με τον ηθοποιό των μέσων του 1ου αιώνα π.Χ. Αθηνίωνα).

## Παραπομπές


## Πηγές

Αθηνιων
Γόργος ο Μακεδών

Ο **Γόργος** (4ος αιώνας π.Χ.) ήταν αρχαίος Έλληνας μεταλλειολόγος μηχανικός (*μεταλλευτής*), ο οποίος συνόδευσε τον Μέγα Αλέξανδρο στην εκστρατεία του. Ο Γόργος ανεκάλυψε χρυσό και άργυρο στο έδαφος του κυβερνήτη της Βακτριανής, του Σαουμπούτι (εξελληνισμένα Σοφύτη).

## Παραπομπές


Κατηγορία:Αρχαίοι Έλληνες μηχανικοί
Κατηγορία:Πρόσωπα σχετιζόμενα με τον Αλέξανδρο τον Μέγα
Κέντρο Ανταλλαγής και Ανάλυσης Πληροφοριών

Ένα **Κέντρο Ανταλλαγής και Ανάλυσης Πληροφοριών** (***'), γνωστό ως ***', είναι ένας μη κερδοσκοπικός οργανισμός που λειτουργεί ως κεντρικός κόμβος για τη συλλογή πληροφοριών σχετικά με απειλές στον κυβερνοχώρο και συναφείς απειλές για κρίσιμες υποδομές(en) και παρέχει αμφίδρομη ανταλλαγή πληροφοριών μεταξύ του  και του δημόσιου τομέα.

Η Ευρωπαϊκή Ένωση έχει επενδύσει συνολικά περί τα 50 εκατ. ευρώ για την ενίσχυση της κυβερνοασφάλειας μέσω του μηχανισμού «Συνδέοντας την Ευρώπη» (CEF Digital ). Στο πλαίσιο αυτής της επένδυσης έχει δημιουργηθεί και ένα ΚΑΑΠ στον τομέα της ενέργειας. Διάφορα Κέντρα Ανταλλαγής και Ανάλυσης Πληροφοριών ήδη υφίστανται στην Ευρώπη σε διαφορετικούς βιομηχανικούς τομείς.

## Δείτε επίσης

* Κυβερνοασφάλεια
* Κυβερνοεπίθεση
* Κυβερνοτρομοκρατία

## Παραπομπές

Κατηγορία:Οργανώσεις με έδρα την Ευρώπη
Κατηγορία:Μη κερδοσκοπικοί οργανισμοί
Κατηγορία:Κυβερνοασφάλεια
Υδροφόρο (αποσαφήνιση)

* Υδροφόρο (πλοίο), είδος δεξαμενόπλοιου
* Υδροφόρο (όχημα), είδος οχήματος που μεταφέρει νερό
Ερμείας (φιλόσοφος)

Ο **Ερμείας ο Αλεξανδρεύς** (αρχ. ελλην.: *Ἑρμείας)* ήταν νεοπλατωνικός φιλόσοφος, που γεννήθηκε στην Αλεξάνδρεια περίπου το 410 μ.Χ. Πήγε στην Αθήνα και σπούδασε φιλοσοφία κοντά στον Συριανό. Νυμφεύτηκε την Αιδεσία, η οποία ήταν συγγενής του Συριανού, και η οποία αρχικά είχε αρραβωνιαστεί τον Πρόκλο, αλλά ο Πρόκλος διέκοψε τον αρραβώνα, όταν έλαβε θεϊκή προειδοποίηση. Ο Ερμείας έφερε τις διδασκαλίες του Συριανού πίσω στην Αλεξάνδρεια, όπου δίδαξε στη σχολή του Ωραπόλλωνα, λαμβάνοντας εισόδημα από το κράτος. Απεβίωσε περίπου το 450 μ.Χ.  (αλλά πριν από το 470 μ.Χ.),  σε μια εποχή που τα παιδιά του, Αμμώνιος και Ηλιόδωρος, ήταν ακόμη μικρά. Η Αιδεσία, ωστόσο, συνέχισε να λαμβάνει εισόδημα από το κράτος, προκειμένου να αναθρέψει τα παιδιά, πράγμα που τους επέτρεψε να γίνουν φιλόσοφοι.

Σώζεται ένα *Σχόλιο στον Φαίδρο,* γραμμένο από τον Ερμεία.  Αποτελείται από σημειώσεις, βασισμένες στις διαλέξεις που έδωσε ο Συριανός σχετικά με τον *[[Φαίδρος (διάλογος)|Φαίδρο]]* του Πλάτωνα.

## Παραπομπές


## Πηγές
* 
* 
* Gertz, S., (2019), "Hermias on the Argument for Immortality in Plato’s Phaedrus". In: *Studies in Hermias’ Commentary on Plato’s Phaedrus*. Brill: Leiden.
* Sorabji, R., (2005), *The Philosophy of the Commentators, 200-600 AD*, Cornell University Press.
* Uzdavinys, A., (2004), *The Golden Chain: An Anthology of Pythagorean and Platonic Philosophy*. World Wisdom, Inc.

Κατηγορία:Νεοπλατωνικοί φιλόσοφοι
Μόρκαμ

Το **Μόρκαμ** *([[αγγλικά]]: Morecambe)* είναι μια παραθαλάσσια πόλη και αστική ενορία στην περιοχή Λάνκαστερ του Λάνκασαϊρ στην Αγγλία, στον κόλπο Μόρκαμ, μέρος της Ιρλανδικής Θάλασσας. Το 2021 η ενορία είχε πληθυσμό 34.586 κατοίκων.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αγγλίας
Πιλότος πολέμου

***Πιλότος πολέμου*** (γαλλικά:*Pilote de Guerre*) είναι αυτοβιογραφικό μυθιστόρημα του Γάλλου συγγραφέα Αντουάν ντε Σαιντ-Εξυπερί που έγραψε εξόριστος στη Νέα Υόρκη από το 1940. Αφηγείται τη δράση του συγγραφέα στη Γαλλική Πολεμική Αεροπορία ως πιλότος αναγνωριστικού αεροπλάνου κατά τη διάρκεια της Μάχης της Γαλλίας το 1940. 

Δημοσιεύτηκε το 1942 στις Ηνωμένες Πολιτείες ταυτόχρονα στα γαλλικά με τον πρωτότυπο τίτλο και στα αγγλικά με τον τίτλο *Πτήση προς Αράς.* Στη Γαλλία, η κυβέρνηση του Βισύ συμφώνησε να εκδώσει μόνο 2.100 αντίτυπα του βιβλίου. Το 1943, η γερμανική λογοκρισία το απέσυρε. Ωστόσο, παρά την απαγόρευση, κυκλοφορούσε σε παράνομες εκδόσεις.

## Παρουσίαση
Το βιβλίο συμπυκνώνει μήνες πτήσεων σε μια ενιαία, τρομακτική αποστολή πάνω από την πόλη Αράς και σκέψεις του συγγραφέα για τον πόλεμο, τον άνθρωπο και τον πολιτισμό. Ο Σεντ-Εξυπερύ είχε καταταχθεί στην Ομάδα Αναγνώρισης II/33 που πετούσε με δικινητήρια Bloch MB.170. Στην αρχή του πολέμου υπήρχαν μόνο πενήντα πληρώματα αναγνώρισης, εκ των οποίων τα είκοσι τρία ήταν στη μονάδα του. Μέσα στις πρώτες ημέρες της γερμανικής εισβολής στη Γαλλία τον Μάιο του 1940, δεκαεπτά από τα πληρώματα II/33 θυσιάστηκαν απερίσκεπτα, γράφει, «σαν ποτήρια νερό που ρίχνονται σε φωτιά σε δάσος».

Ο Σεντ-Εξυπερύ επέζησε της γαλλικής ήττας, αλλά αρνήθηκε να καταταχθεί στην αγγλική Βασιλική Πολεμική Αεροπορία λόγω πολιτικών διαφορών με τον Σαρλ ντε Γκωλ. Στα τέλη του 1940, πήγε στη Νέα Υόρκη όπου παρέλαβε το Εθνικό Βραβείο Βιβλίου για το μυθιστόρημα  *[[Νυχτερινή πτήση|Νυχτερινή Πτήση]]* και έγραψε το *Πιλότος πολέμου.* Περιέγραψε τις αποστολές που είχε εκτελέσει εντός της ομάδας II/33, αφηγήθηκε τον πόλεμο, τις φρικαλεότητες και την ταπείνωση της ήττας. Η αποστολή της 23ης Μαΐου 1940 στην Αράς για να τραβήξει φωτογραφίες έδωσε τον τίτλο της αγγλικής έκδοσης. Παρέμεινε στη Βόρεια Αμερική για δύο χρόνια και στη συνέχεια, την άνοιξη του 1943, επανεντάχθηκε στην παλιά του μονάδα στη Βόρεια Αφρική. Τον Ιούλιο του 1944, δεν κατάφερε να επιστρέψει από μια αποστολή αναγνώρισης πάνω από τη Γαλλία.

Ο Εξυπερύ πίστευε ότι μόνο αν οι ΗΠΑ μπουν στον πόλεμο υπήρχε σοβαρή ελπίδα νίκης, έτσι το βιβλίο - αφήγηση και αναστοχασμός για τη γαλλική ήττα του 1940 - είναι συγχρόνως μια έκκληση προς τους Αμερικανούς για συμμετοχή στον Β' Παγκόσμιο πόλεμο, που είχε ήδη κηρυχθεί τις ΗΠΑ μετά την Επίθεση στο Περλ Χάρμπορ στις 7 Δεκεμβρίου 1941.

Το 1951, ο Χάινριχ Μπελ στο μυθιστόρημα *[[Πού ήσουν εσύ, Αδάμ; (μυθιστόρημα)|Πού ήσουν εσύ, Αδάμ;]]* χρησιμοποίησε σαν μότο τις φράσεις από αυτό το έργο του Σεντ-Εξυπερύ: «Ο πόλεμος δεν είναι περιπέτεια. Ο πόλεμος είναι ασθένεια όπως ο τύφος» που συμπυκνώνει την καταστροφική φύση του πολέμου.

## Διασκευές

* Το έργο διασκευάστηκε σε ραδιοφωνικό έργο για το αμερικανικό κοινό από το NBC Red Network και μεταδόθηκε στις 7 Οκτωβρίου 1942. 
* Το 1998 διασκευάστηκε ως ραδιοφωνικό δράμα από το BBC.

## Μετάφραση στα ελληνικά

* *Πιλότος πολέμου*, μτφ. Νίνα Παπασταύρου, εκδ. Ψυχογιός, 2015 
## Παραπομπές


Κατηγορία:Γαλλικά μυθιστορήματα 
Κατηγορία:Αντουάν ντε Σαιντ-Εξυπερύ
Κατηγορία:Μυθιστορήματα του Β' Παγκοσμίου Πολέμου